OzLabs/hebrew-wiki-articles huggingface dataset:
גריגור דימיטרוב

גריגור דימיטרוב דימיטרוב (בבולגרית: Григор Димитров; נולד ב-16 במאי 1991 בחאסקובו שבבולגריה) הוא טניסאי בולגרי מקצועני. דירוג השיא שלו היה המקום השלישי בעולם (נובמבר 2017) בדירוג סבב ה-ATP, ונכון לינואר 2024, מדורג במקום ה-13. הוא הטניסאי הבולגרי המצליח בכל הזמנים.

הישגי השיא של דימיטרוב הם זכייה באליפות סבב המאסטרס העולמי ב-2017 והגעה פעמיים לשלב חצי הגמר בטורנירי גראנד סלאם, באליפות וימבלדון 2014 ובאליפות אוסטרליה הפתוחה 2017.

== ביוגרפיה ==
דימיטרוב נולד וגדל בחאסקובו למשפחת ספורטאים. אביו, דימיטר, מאמן טניס, ואמו, מריה, מורה לחינוך גופני ושחקנית כדורעף. בגיל 5 הוא החל להתאמן בטניס מדי יום. בשנת 2007 הצטרף לאקדמיה לטניס של סנצז קסל בספרד. שנה לאחר מכן, הוא עזב לפריז להתאמן באקדמיה לטניס של פטריק מורטוגלו. שם התאמן במשך כ-4 עונות.

== קריירה ==

===2006===
בשנת 2006 זכה דימיטרוב בטורניר אוראנג'-בול לנוער עד גיל 16.

===2007===
בשנת 2007 הגיע דימיטרוב לגמר טורניר אוראנג'-בול לנוער עד גיל 18.

===2008===
====שני תוארי גראנד סלאם לנוער====
בשנת 2008 זכה דימיטרוב באליפות וימבלדון לנוער ובאליפות ארצות הברית הפתוחה לנוער. ב-8 בספטמבר הוא דורג במקום ראשון בעולם לנוער.

===2014===
באליפות וימבלדון שנערכה ביולי 2014 הגיע דימיטרוב לשלב חצי הגמר. בתחילת הטורניר דורג במקום 11 בעולם. בשלב רבע הגמר ניצח את אנדי מארי מבריטניה (3 בעולם) ב-3 מערכות (1-6, 6-7, 2-6) ובשלב חצי הגמר הוא הפסיד לנובאק ג'וקוביץ' מסרביה (1 בעולם) ב-4 מערכות (4-6, 6-3, 7-6, 7-6) שלבסוף אף זכה בתואר.

===2017===
באליפות בריזביין שנערכה בתחילת ינואר 2017 זכה דימיטרוב בתואר ראשון מאז 2014. בשלב רבע הגמר הוא ניצח את דומיניק תים מאוסטריה (8 בעולם) ב-3 מערכות (3-6, 6-4, 3-6), בשלב חצי גמר הוא ניצח את מילוש ראוניץ' מקנדה (3 בעולם) בשתי מערכות (6-7, 2-6) ובגמר הוא ניצח את קיי נישיקורי מיפן (5 בעולם) ב-3 מערכות (2-6, 6-2, 3-6). שבועיים לאחר מכן, באליפות אוסטרליה הפתוחה הוא הגיע לשלב חצי הגמר. בתחילת הטורניר הוא דורג במקום 15 בעולם. בסיבוב השלישי הוא ניצח את רישאר גאסקה מצרפת (18 בעולם) ב-3 מערכות (3-6, 2-6, 4-6), בסיבוב הרביעי ניצח את דניס איסטומין ב-4 מערכות (6-2, 6-7, 2-6, 1-6) שהדיח את נובאק ג'וקוביץ' כבר בסיבוב השני, מה שנחשב להפתעת האליפות. בשלב רבע הגמר ניצח את דויד גופין מבלגיה (11 בעולם) ב-3 מערכות (3-6, 2-6, 4-6), ובשלב חצי הגמר הפסיד לרפאל נדאל (9 בעולם) ב-5 מערכות (6-3, 5-7, 7-6, 6-7, 6-4) במשחק שערך כ-5 שעות.

=== 2024 ===
באפריל 2024 הפסיד בגמר המאסטרס במיאמי ליאניק סינר, בתוצאה 3:6, 1:6. עם הגעתו לגמר, עלה מהמקום ה-12 בעולם למקום התשיעי<ref></ref>.

== חייו האישיים ==
בשנת 2013 אישר דימיטרוב את חברותו למריה שרפובה. ביולי 2015 הוא נפרד ממנה. ב-2016 החל לצאת עם הזמרת ניקול שרזינגר.

==קישורים חיצוניים==

* 

* 
==הערות שוליים==

קטגוריה:ספורטאים בולגרים
קטגוריה:בולגריה: טניס
קטגוריה:בולגרים שנולדו ב-1991
אנדראה קונסילי

אנדראה קונסילי (נולד ב-27 בינואר 1987) הוא כדורגלן איטלקי המשחק בעמדת השוער בססואולו.

==קריירת מועדונים==
כדי לקבל ניסיון בעמדת השוער הראשון, קונסילי הושאל מאטאלנטה לקבוצת סמבנדטסה מהליגה השלישית בעונת 2006/2007. עונה לאחר מכן הושאל לקבוצת הסרייה ב', רימיני. לאחר עונות ההשאלה המוצלחות חזר קונסילי לאטלנטה בתור שוערה הראשי.

ב-1 בספטמבר 2014 לאחר 8 עונות באטלנטה, קונסילי חתם בססואולו בעבור שלושה מיליון אירו.

==נבחרת איטליה==

קונסילי היה השוער הלאומי בגילאים 16 עד 23 ואף רשם הופעה בודדת בנבחרת האולימפית ב-2008. הוא זומן לראשונה לסגל של הנבחרת הבוגרת ב-15 באוגוסט 2012 על ידי המאמן דאז, צ'זרה פראנדלי, למשחק ידידות נגד אנגליה.

==תארים==
;אטלנטה
* אליפות הסרייה ב' (2): 2001/02, 2010/2011

==קישורים חיצוניים==

* [https://www.sassuolocalcio.it/giocatore/andrea-consigli/ הפרופיל של קונסילי באתר הרשמי של ססואולו]

קטגוריה:שוערי כדורגל איטלקים
קטגוריה:כדורגלנים איטלקים
קטגוריה:כדורגלני ססואולו
קטגוריה:כדורגלני אטאלנטה
קטגוריה:כדורגלנים באולימפיאדת בייג'ינג (2008)
קטגוריה:איטלקים שנולדו ב-1987
עונת 1980/1981 בבונדסליגה

עונת 1980/1981 הייתה העונה ה-18 של הבונדסליגה, שהיא הליגה הגרמנית הבכירה בכדורגל. העונה החלה ב-15 באוגוסט 1980 והסתיימה ב-13 ביוני 1981. 

ארמיניה בילפלד, נירנברג וקרלסרוהה עלו מהליגה השנייה.

באיירן מינכן זכתה בתואר האליפות בפעם השנייה ברציפות ובפעם השישית בתולדות המועדון. 

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. 

הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה, ושלוש קבוצות עלו במקומן. 

מינכן 1860, שאלקה 04 ובאייר אורדינגן ירדו לבונדסליגה השנייה.

==כדורגלנים מצטיינים==
קרל היינץ רומניגה (באיירן מינכן) שכבש 29 שערים זכה בתואר מלך השערים של הליגה בפעם השנייה ברציפות.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.
| באיירן מינכן (אלופה)
|34
|22
|9
|3
|89
|41
|48
|53||העפלה לגביע אירופה לאלופות
|-style="background: #97DEFF" 
| 2.
| המבורג
|34
|21
|7
|6
|73
|43
|30
|49||העפלה לגביע אופ"א
|-style="background: #97DEFF" 
| 3.
| שטוטגרט
|34
|19
|8
|7
|70
|44
|26
|46||העפלה לגביע אופ"א
|-style="background: #97DEFF"
| 4.
| פ.צ. קייזרסלאוטרן
|34
|17
|10
|7
|60
|37
|23
|44||העפלה לגביע אופ"א
|-style="background: #FFFF75" 
| 5.
| איינטרכט פרנקפורט
|34
|13
|12
|9
|61
|57
|4
|38||זכייה בגביע הגרמניהעפלה לגביע מחזיקות הגביע
|-style="background: #97DEFF" 
| 6.
| בורוסיה מנשנגלדבך
|34
|15
|7
|12
|68
|64
|4
|37||העפלה לגביע אופ"א
|- 
| 7.
| בורוסיה דורטמונד
|34
|13
|9
|12
|69
|59
|10
|35
|- 
| 8.
| פ.צ. קלן
|34
|12
|10
|12
|54
|55
|1-
|34
|- 
| 9.
| בוכום
|34
|9
|15
|10
|53
|45
|8
|33
|- 
| 10.
| קרלסרוהה
|34
|9
|14
|11
|56
|63
|7-
|32
|- 
| 11.
| באייר לברקוזן
|34
|10
|10
|14
|52
|53
|1-
|30
|- 
| 12.
| דיסבורג
|34
|10
|9
|15
|45
|58
|13-
|29
|- 
| 13.
| פורטונה דיסלדורף
|34
|10
|8
|16
|57
|64
|7-
|28
|- 
| 14.
| נירנברג 
|34
|11
|6
|17
|47
|57
|10-
|28
|- 
| 15.
|ארמיניה בילפלד 
|34
|10
|6
|18
|46
|65
|19-
|26
|- style="background:#FFBBBB;"
| 16.
| מינכן 1860 
|34
|9
|7
|18
|49
|67
|18-
|25||rowspan=3 align=right|ירדו ליגה
|- style="background:#FFBBBB;"
| 17.
| שאלקה 04 
|34
|8
|7
|19
|43
|88
|45-
|23
|- style="background:#FFBBBB;"
| 18.
| באייר אורדינגן 
|34
|8
|6
|20
|47
|79
|32-
|22
|}

==קישורים חיצוניים==
* [http://www.rsssf.com/tablesd/duit81.html נתונים מפורטים מאתר rsssf]
* [http://www.bdfutbol.com/en/t/tger1980-81.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-1981
קטגוריה:תחרויות כדורגל ב-1980
לאנדרו פארדס

לאנדרו דניאל אלן גונזלס פארדס (בספרדית: Leandro Daniel Alan Gonzáles Paredes, נולד ב-29 ביוני 1994) הוא כדורגלן ארגנטינאי המשחק בעמדת הקשר ברומא ובנבחרת ארגנטינה.

==קריירת מועדונים==
פארדס ערך את הופעת הבכורה שלו בבוקה ג'וניורס ב-6 בנובמבר 2010 בניצחון החוץ 0–2 על ארחנטינוס ג'וניורס. ב-29 בינואר 2014 הושאל לקייבו ורונה לשארית עונת 2013-14.

ב-19 ביולי פארדס הושאל לרומא מבוקה ג'וניורס עם אופציית רכישה. חודשיים לאחר מכן הוא ערך את הופעת הבכורה שלו במדי רומא כאשר נכנס כמחליף בניצחון הבית 0–2 על הלאס ורונה. ב-8 בפברואר 2015 כבש פארדס את שערו הראשון בקבוצה בניצחון 1–2 על קליארי. ביוני 2015 רומא הודיעה על מימוש אופציית הרכישה והחתימה את פארדס בעבור 6 מיליון אירו. באותה העונה הושאל לאמפולי.

ביולי 2017 הוחתם בזניט סנקט פטרבורג הרוסית ל-4 שנים, תמורת 23 מיליון יורו. את שערו האירופי הראשון הבקיע פארדס ב-7 בדצמבר במסגרת הליגה האירופית בניצחון החוץ 1–3 נגד ריאל סוסיאדד.

לאחר שמועות רבות על התעניינות בו מצד מילאן וצ'לסי, ב-24 בינואר 2019 נודע כי חתם בפריז סן-ז'רמן מליגת העל הצרפתית תמורת 47 מיליון יורו.

ב-31 באוגוסט 2022 הושאל פארדס ליובנטוס לעונה אחת עם אופציית רכישה.

ב-16 באוגוסט 2023 פארדס חותם לשנתיים ברומא עם אופציה לעונה נוספת.

==תארים==
;זניט סנקט פטרבורג
* אליפות רוסיה: 2018/2019
;פריז סן-ז'רמן
* אליפות צרפת (3): 2018/2019, 2019/2020, 2021/2022
* הגביע הצרפתי: 2019/2020, 2020/2021
* גביע הליגה הצרפתית: 2019/2020
* הסופר קאפ הצרפתי: 2019, 2020, 2022

==== נבחרת ארגנטינה ====

* קופה אמריקה: 2021
* גביע העולם: 2022
;אישיים
*הנבחרת המצטיינת בקופה אמריקה: 2019

==קישורים חיצוניים==

* 

==הערות שוליים==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני קייבו ורונה
קטגוריה:כדורגלני רומא
קטגוריה:כדורגלני אמפולי
קטגוריה:כדורגלני זניט סנקט פטרבורג
קטגוריה:כדורגלני פריז סן-ז'רמן
קטגוריה:כדורגלני יובנטוס
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים ארגנטינאים באיטליה
קטגוריה:ספורטאים זרים ברוסיה
קטגוריה:ספורטאים ארגנטינאים בצרפת
קטגוריה:ארגנטינאים שנולדו ב-1994
עקיבא פרבר

עקיבא פרבר (16 בפברואר 1953 – 14 בדצמבר 2016) היה ספורטאי ספורט נכים ישראלי.

== ביוגרפיה ==
פרבר נולד בקיבוץ אפק לאליעזר ורבקה פרבר. בגיל צעיר חלה בשיתוק ילדים ועם הקמת מרכז הספורט השיקומי של איל"ן בחיפה, החל להתאמן בספורט נכים. ב-1970 החל להשתתף בתחרויות, התחרה באליפויות ישראל בטניס שולחן לנכים והיה שחיין מצטיין בסגנון חתירה. במסגרת אימוניו היה פעיל גם בכדורסל כיסאות גלגלים ובסייף.

ב התחרה בשחייה ובטניס שולחן. במשחה 25 מטר בסגנון חופשי דורג במקום התשיעי ובמשחה 25 מטר בסגנון גב סיים במקום ה-14 ולא העפיל לגמר. בתחרויות טניס שולחן התחרה כשחקן יחיד ובמסגרת משחק זוגות (עם מתי אנג'ל) ובשתי התחרויות סיים ברבע הגמר.

ב התחרה בכדורת דשא, השתתף בחמישה מקצים ולא העפיל למשחקי הגמר.

היה אלוף ישראל וחבר נבחרת ישראל בבוצ'ה. ההתאחדות הישראלית לספורט נכים קראה לזכרו את טורניר הבוצ'ה השנתי.

בסוף שנות השבעים החל לעבוד בבית לוחמי הגטאות, תחילה בהנהלת חשבונות, ומ-1982 בספריית המוזיאון. בשנות התשעים מונה לאחראי תחום התקשורת במוזיאון. היה נשוי לנחמה פרבר ואב לשתי בנות.

==קישורים חיצוניים==
* [http://www.gfh.org.il/?CategoryID=745&ArticleID=2996 בית לוחמי הגטאות אבל על פטירתו הפתאומית של עקיבא פרבר]
* [https://www.paralympic.org/akiva-farber פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:שחיינים נכים ישראלים
קטגוריה:שחיינים פאראלימפיים ישראלים
קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים ישראלים
קטגוריה:שחקני כדורת דשא פאראלימפיים
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים היידלברג (1972)
קטגוריה:שחקני טניס שולחן במשחקים הפאראלימפיים היידלברג (1972)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחקני כדורת דשא במשחקים הפאראלימפיים אטלנטה (1996)
קטגוריה:אפק (קיבוץ): אישים
קטגוריה:ספורטאי איל"ן
קטגוריה:נפגעי פוליו ישראלים
קטגוריה:ישראלים שנולדו ב-1953
קטגוריה:ישראלים שנפטרו ב-2016
קטגוריה:אישים הקבורים בקיבוצים
המקום בינינו

המקום בינינו (באנגלית: The Space Between Us) הוא סרט קולנוע אמריקאי משנת 2017, שביים פיטר צ'לסום והפיק ריצ'רד ברטון לואיס. את התסריט כתב אלן לוֹבּ. הצילומים החלו ב-14 בספטמבר 2015 באלבקרקי שבניו מקסיקו.
הסרט יצא לאקרנים ב-3 בפברואר 2017 בארצות הברית ובישראל יום לפני כן.

==תקציר==
מעבורת חלל היוצאת למשימה הראשונה ליישב את מאדים, כאשר אחת האסטרונאוטים מגלה שהיא בהריון. זמן קצר לאחר שהם נוחתים על מאדים, היא מתה מסיבוכים בלידתו של האדם הראשון שנולד על מאדים - ועד מותה מעולם לא גילתה מי האב. כך מתחילים חייו יוצאי הדופן של גרדנר אליוט (אייסה באטרפילד) – ילד אינטליגנטי מאוד וסקרן, אשר בהגיעו לגיל 16 פגש למעשה רק 14 אנשים בכל חייו. בעת חיפוש אחר רמזים על זהות אביו, ומידע על כוכב הבית שמעולם לא ביקר בו, גרדנר מתחיל לפתח קשר מקוון עם נערה מקולורדו בשם טולסה (בריט רוברטסון). כשהוא סוף סוף מקבל הזדמנות לנסוע לכדור הארץ, הוא להוט לחוות את כל פלאי הכוכב, שעד כה יכול היה רק לקרוא עליהם. אולם ברגע בו הוא רק מתחיל לחוות את כדור הארץ, המדענים מגלים כי איבריו של גרדנר לא יכולים לעמוד באטמוספירה של כדור הארץ. נחוש למצוא את אביו, גרדנר נמלט מצוות המדענים ומצטרף לטולסה למרוץ נגד הזמן כדי לפענח את המסתורין של איך הוא הגיע להיות מי שהוא, ולאן הוא שייך ביקום.

במסע הרפתקאות טולסה וגרדנר איתרו את האב, ובגלל חוסר יכולת לחיות בכבידה של כדור הארץ הוא נאלץ לחזור למאדים. טולסה מצטרפת לתוכנית להכשרת אסטרונאוטים.

==צוות השחקנים הראשי==
* גרנדר אליוט - אייסה באטרפילד
* טולסה - בריט רוברטסון
* נתנאל שפרד - גארי אולדמן
* קנדרה - קארלה גוג'ינו
* שרה אליוט - ג'נט מונטגומרי

==קישורים חיצוניים==

* [https://www.youtube.com/watch?v=MWdxaEgIsUg&feature=youtu.be טריילר הסרט "המקום בינינו" - מתורגם לעברית]
* [https://www.youtube.com/watch?v=JR9mRUT79bc ריאיון עם בריט רוברטסון ואייסה באטרפילד] 
* [https://www.youtube.com/watch?v=Pg49T1ZCHzk מאחורי הקלעים של המקום בינינו] 
* רשימת סרטים שעלילתם מתרחשת במאדים, בוויקיפדיה האנגלית
ביקורות
* עופר ליברגל, [http://srita.net/2017/02/03/the_space_between_us_review/ ״המקום בינינו״, סקירה], באתר סריטה, 3 בפברואר 2017
* 

קטגוריה:סרטי מדע בדיוני אמריקאיים
קטגוריה:סרטי הרפתקאות אמריקאיים
קטגוריה:מאדים בסרטים
קטגוריה:אימוץ בתרבות ובאמנות
קטגוריה:סרטי מדע בדיוני מ-2017
קטגוריה:סרטי 2017
עומאר ג'אבר

עומאר ג'אבר (נולד ב-30 בינואר 1992 בקהיר, מצרים) הוא כדורגלן מצרי המשחק בעמדת המגן ימני ולעיתים בעמדת הקשר ב ובנבחרת מצרים.

==קריירת מועדונים==
ג'אבר שיחק במחלקת הנוער של א-זמאלכ מאז היותו בן חמש. ביולי 2010 הוא זומן לראשונה לקבוצה הבוגרת.

לאחר שש שנים בא-זמאלכ, במאי 2016, נרכש ג'אבר על ידי בזל השווייצרית בחוזה לארבע שנים. את הופעת הבכורה שלו ערך ב-24 ביולי 2016 בניצחון ביתי 0-3 על פ.צ. סיון.

==נבחרת מצרים==
ג'אבר שיחק בנבחרות הצעירות לגילאים עד גיל 20 ועד גיל 23 עד שהופיע לראשונה בנבחרת הבוגרת ב-2011.

==תארים==
===קבוצתיים===
;א-זמאלכ
* אליפות מצרים (1): 2014/15
* הגביע המצרי (3): 2012/13, 2013/14, 2014/15

;בזל
* אליפות שווייץ (1): 2016/17
* הגביע השווייצרי (1): 2016/17

==קישורים חיצוניים==

==הערות שוליים==

קטגוריה:כדורגלנים מצרים
קטגוריה:מגני כדורגל מצרים
קטגוריה:קשרי כדורגל מצרים
קטגוריה:כדורגלני א-זמאלכ
קטגוריה:כדורגלני פ.צ. בזל
קטגוריה:כדורגלני לוס אנג'לס
קטגוריה:כדורגלני נבחרת מצרים
קטגוריה:קהיר: כדורגלנים
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:מצרים שנולדו ב-1992
יחסי ארצות הברית – סנט קיטס ונוויס

יחסי ארצות הברית–סנט קיטס ונוויס הם ידידותיים והדדיים. ארצות הברית מסייעת לסנט קיטס ונוויס בפיתוח הכלכלה והמשטר במדינה. סנט קיטס ונוויס שוכנת במיקום אסטרטגי ליד איי ליוורד, שמהווים נתיב תחבורה בעל חשיבות רבה לארצות הברית. ארצות הברית לא מחזיקה בשגרירות במדינה והשגרירה האחראית על המדינה היא לינדה שווארץ טגליאלאטלה , שגרירת ארצות הברית למזרח האיים הקריביים.

== היסטוריה ==
מאז קבלת העצמאות של סנט קיטס ונוויס בשנת 1983, יחסיה עם ארצות הברית חמים. ארצות הברית מנסה לעזור למדינה בפיתוח כלכלי ובחיזוק המשטר הפרלמנטרי במדינה. סנט קיטס ונוויס נהנית מיוזמות אמריקאית באיים הקריביים. הסיוע האמריקני מתועל בעיקר באמצעות חברות רבות-צדדים כגון הבנק העולמי והבנק לפיתוח הקריביים (CDB ), כמו גם במשרד USAID בברידג'טאון, ברבדוס. בנוסף, סנט קיטס ונוויס נהנית מהטבות אמריקאיות בפעילות הומניטרית ותרגילים צבאיים.

מיקומה האסטרטגי של סנט קיטס ונוויס ליד איי ליוורד, שמהווים נתיב תחבורה בעל חשיבות רבה לארצות הברית, תורמת אף היא להידוק היחסים. שכנותה של סנט קיטס ונוויס ליד פוארטו ריקו ואיי הבתולה של ארצות הברית הופך את הפדרציה של שני האיים לאטרקטיביים עבור סוחרי סמים. ממשלת סנט קיטס ונוויס משתפת פעולה עם ארצות הברית במאבק נגד סוחרי סמים בלתי חוקיים. בשנת 1995 נחתם הסכם לאכיפת החוק הימי עם ארצות הברית. סנט קיטס ונוויס אף חתמה על הסכם הסגרה מחודש עם ארצות הברית ב-1996 והסכם סיוע משפטי הדדי ב-1997.

== תיירות ==
סנט קיטס ונוויס היא יעד תיירותי אמריקאי פופולרי. בתקופה שלאחר פיגועי 11 בספטמבר ירד מספר התיירים באיים, אך בשנים האחרונות מספר התיירים גדל בהדרגה ובעקביות.

פחות מ-1,000 אמריקאים מתגוררים באיים, חלק משמעותי מהם סטודנטים המתגוררים במדינה.

== נציגויות דיפלומטיות ==
לארצות הברית אין נציגות רשמית בסנט קיטס ונוויס, על אף מיקומה האסטרטגי. קציני צבא אמריקאים המתגוררים בברבדוס, נוסעים לעיתים תכופות דרך סנט קיטס ונוויס. קונסול ארצות הברית המתגורר באנטיגואה וברבודה מעניק שירות גם לאזרחי ארצות הברית שבאיים סנט קיטס ונוויס.

שגרירת ארצות הברית בסנט קיטס ונוויס ומזרח הקריביים היא לינדה שווארץ טגליאלאטלה.

== קישורים חיצוניים ==

* [https://history.state.gov/countries/saint-kitts-nevis היסטוריה של יחסי ארצות הברית–סנט קיטס ונוויס] באתר Office of the Historian 
* [https://www.state.gov/r/pa/ei/bgn/2341.htm יחסי ארצות הברית–סנט קיטס ונוויס] באתר מחלקת המדינה של ארצות הברית 

==הערות שוליים==
מיקרוסופט הולולנס

מיקרוסופט הולולנס (באנגלית: Microsoft HoloLens ) הוא פרויקט מחקר ופיתוח של מיקרוסופט המתמקד ביצירת אבטיפוס של משקפי מציאות מוגברת המאפשרת שילוב של אובייקטים תלת-ממדים לתוך שדה הראיה של המשתמש. המוצר אמור להתממשק עם כלים רבים של מיקרוסופט, כגון חלונות וקינקט.

מיקרוסופט שחררה גרסה ראשונה של המוצר למפתחים בטרום השקה במרץ 2016 והמוצר יושק בסוף 2017.

== ראו גם ==
* מציאות רבודה
* מיקרוסופט

== קישורים חיצוניים ==

* 

* [https://www.microsoft.com/microsoft-hololens/en-usE האתר הרשמי של הפרויקט]

== הערות שוליים ==

קטגוריה:התקני קלט-פלט
קטגוריה:מיקרוסופט
קטגוריה:מציאות מדומה
קטגוריה:מציאות רבודה
ז'אן-פייר רפרן

ז'אן-פייר רפרן (בצרפתית: Jean-Pierre Raffarin; נולד ב-3 באוגוסט 1948) הוא פוליטיקאי צרפתי, שכיהן כראש ממשלת צרפת בין השנים 2002–2005 ובעבר היה סנאטור בסנאט הצרפתי מטעם מחוז ויין. הוא מעוטר לגיון הכבוד.

== ביוגרפיה ==
ז'אן-פייר רפרן נולד ב-3 באוגוסט 1948 בעיר פואטייה בצרפת. הוא בנו של ז'אן רפרן, שכיהן בין השנים 1955-1954 כסגן שר החקלאות בממשלת פייר מנדס פראנס. הוא למד משפטים באוניברסיטת פנתאון-אסאס, וסיים מאוחר לימודים בבית הספר לעסקים בESCP Europe. את הקריירה המקצועית שלו הוא החל בתחום השיווק. בשנת 1970 הוא נכנס לעולם הפוליטי של צרפת כתומך של ואלרי ז'יסקר ד'אסטן.

בשנת 1980 הוא הצטרף לפוליטיקה המקומית ופעל באזור פואטו-שראנט. בשנת 1988, בתמיכת רנה מונוריי, מנהיג פוליטי מקומי, הוא נבחר למועצה האזורית של פואטו-שראנט.

במהלך הבחירות לנשיאות צרפת 2002, צידד רפרן בנשיא צרפת המכהן ז'אק שיראק. לאחר ששיראק זכה בבחירות, עודד שיראק את רפרן להתמודד לתפקיד ראש ממשלת צרפת. רפרן נבחר לתפקיד לאחר שגבר על פרנסואה הולנד ופרנסואה ביירו. מדיניותו הפוליטית כללה לסה פר, ביזור והשקת רפורמות שונות. הוא הגיש לנשיא צרפת ז'אק שיראק את התפטרותו מהתפקיד בשנת 2005 והוחלף על ידי דומיניק דה וילפן. מאז שנת 2005 הוא משמש כנציג מחוז ויין בסנאט הצרפתי.ז'אן פייר רפרן, 2004

== קישורים חיצוניים ==

* 

* 
* 

== הערות שוליים ==

2017 01
קטגוריה:ראשי ממשלת צרפת
קטגוריה:פוליטיקאים צרפתים
רפרן
קטגוריה:מקבלי אות לגיון הכבוד
קטגוריה:מסדר כוכב רומניה
קטגוריה:צרפתים שנולדו ב-1948
מועדון ספורט בני יפו אורתודוכסים

סמל המועדון הפועל צעירי יפו
סמל המועדון א.ס. רמת אליהו
מועדון ספורט בני יפו אורתודוכסים היא קבוצת כדורגל מהעיר תל אביב-יפו המורכבת מאיחוד של קבוצות הכדורגל בני יפו המזוהה עם הקהילה המוסלמית-ערבית ביפו והפועל אורתודוקסים יפו המזוהה עם הקהילה הנוצרית-יוונית-אורתודוקסית ביפו.

==היסטוריה==
הקבוצה הוקמה בשנת 2012 כאיחוד של הקבוצות "בני יפו" ו"הפועל אורתודוקסים יפו". למעשה היא איחוד מלא של כל קבוצות הכדורגל ששיחקו ביפו למעט מכבי קביליו יפו, כולל: מכבי יפו (הקבוצה המקורית), בני יפו, צעירי יפו, חצרות יפו, אורתודוקסים יפו, וא.ס רמת אליהו המשויכת לראשון לציון.

===בני יפו===
המועדון הוקם בשנת 1963 בשם "הפועל איחוד צעירי יפו". צעירי יפו שיחקו בליגה א' פעמיים, שלאחריהם נשרה הקבוצה לליגה ב',בעונת 85–1984 ובעונת 01–2000. מיקום השיא של הקבוצה היה המקום השלישי בליגה א' דרום בעונת 84–1983. המועדון נסגר בשנת 2001 בשל בעיות כלכליות והיה מזוהה עם הקהילה הערבית מוסלמית ביפו.

המועדון הוקם מחדש בשנת 2003, תחת שם חדש, "הפועל איחוד בני יפו", מכיוון שלא היה אפשר להשתמש בשם המקורי בשל החובות הכבדים של הקבוצה. "הפועל איחוד בני יפו" שיחקו בשם זה עד עונת 08–2007, שבה הם סיימו במקום החמישי בליגה ג' תל אביב. בעונת 09–2008, התאחדה הקבוצה עם "א.ס. רמת אליהו" מליגה ב'. "א.ס. רמת אליהו" עצמה התאחדה עם "מכבי יפו" בעונת 1999–2000 ואחר-כך עם קבוצת "חצרות יפו". לאחר איחוד זה שונה שם המועדון ל"בני יפו".

===הפועל אורתודוקסים יפו===
קבוצת "הפועל אורתודוקסים יפו" הוקמה בשנת 1970 בשם "הצופים האורתודוקסים", כחלק מפעילויות הספורט של אגודת הצופים הערבים האורתודוקסים של הקהילה הנוצרית-יוונית-אורתודוקסית של ערביי ישראל. רוב שנות קיומה שיחקה הקבוצה בליגה ג' עד שבעונת 2006/2007 עלתה לליגה ב'.
באפריל 2004 שיחקה לראשונה הקבוצה ב"דרבי נוצרי" נגד קבוצת אורתודוקסים לוד.

===לאחר האיחוד===
לאחר האיחוד שיחקה הקבוצה בליגה ב'. בסיום עונת 2015/2016 עלתה הקבוצה לליגה א', ושובצה בליגה א' דרום. בעונה לאחר מכן סיימה הקבוצה במקום ה-15 וירדה חזרה לליגה ב' דרום א', שם סיימה במקום ה-12, ה-11, וה-12 בשלוש העונות הבאות בהתאמה.

==אצטדיון==
לאחר האיחוד משחקת הקבוצה במגרש "צעירי יפו" בשדרות הבעש"ט (המשמש גם כמגרש אימונים ואין בו יציעים מסודרים לקהל) או באצטדיון הלוחמים בחולון. קבוצת "א.ס. רמת אליהו" עוד הספיקה לשחק מספר שנים באצטדיון גאון ביפו לפני שנהרס בשנת 2009.

==קישורים חיצוניים==

* 
* [http://www.hapoel.org.il/Articles/אורתודוכסים/ הכירו: האורתודוקסים יפו - דו קיום אמיתי - מרכז הפועל]
* 

== הערות שוליים ==

קטגוריה:יפו: ספורט
קטגוריה:קבוצות כדורגל ערביות ישראליות
קטגוריה:קבוצות כדורגל שהוקמו ב-2012
קטגוריה:תל אביב-יפו: מועדוני ספורט
קטגוריה:תל אביב-יפו: קבוצות כדורגל
קינגס קולג' (הונג קונג)

קינגס קולג (לעיתים בקצרה: קינגס) הוא שמו של בית ספר תיכון יוקרתי בהונג קונג. בית הספר נמצא מיד-לוולס, במחוז 西營盤, Yīnghuáng Shūyuàn - סמוך לסנטרל.

==קישורים חיצוניים==

* 

==הערות שוליים==

קטגוריה:בתי ספר תיכוניים
קטגוריה:מוסדות חינוך לגברים
הפצצת ההלוויה בצנעא

מראה העיר צנעא, 2015
הפצצת ההלוויה בצנעא התרחשה ב-8 באוקטובר 2016, במהלך מלחמת האזרחים בתימן. מטוסים תקפו מבנה בצנעא בירת תימן, שבו התקיים טקס אשכבה אזרחי. עקב הפגיעה בבניין נהרגו כ-150 אנשים ולמעלה מ-500 נפצעו. היה זה האירוע הבודד הקטלני ביותר עד אותו מועד במלחמה.

האסון התרחש בשעות אחר הצהריים, במהלך טקס אשכבה רב משתתפים שנערך באולם אל-קוברה בעיר, לאביו של שר הפנים התימני לשעבר, ג'לאל אל-ראווישאן. ההתקפה בוצעה על ידי מטוסי קרב שפעלו במסגרת הקואליציה של מדינות ערב בהובלת ערב הסעודית, שהתערבה במלחמת האזרחים. שתי התקפות אוויר הונחתו על הבניין בהפרש של שבע או שמונה דקות זו מזו. טיל או פצצה פגעו ישירות בבניין וטיל או פצצה אחרים נחתו בקרבתו. מספר ההרוגים באירוע לפי דיווחים שונים נע בין 143 ל-155. מספר הפצועים היה 525 ויותר. במקום נראו מחזות זוועה.

בין ההרוגים היה גם מושל צנעא, עבד אל קאדר הילאל. השר לשעבר, שאביו נפטר, הוא מתומכי המורדים החות'ים, ובהלוויה נכחו כנראה רבים מאנשיהם.

ערב הסעודית הכחישה בתחילה את אחריות הקואליציה להתקפה, ולאחר מכן חזרה בה וטענה שהיא נערכה עקב מידע מוטעה, שקיבלה מגורם אחר על הימצאותם של חמושים באתר שבו נערכה ההלוויה. צוות שהוקם על ידי הקואליציה הערבית לחקירת האסון חזר על טענה זו. במכתב ששיגרה ערב הסעודית למועצת הביטחון של האו"ם היא הביעה צער על ההתקפה, והודיעה שתפרסם את תוצאות החקירה, שתיערך אודות האירוע.

למחרת ההתקפה נערכה בעיר הפגנת מחאה על ההתקפה והזדהות עם קרבנותיה בהשתתפות אלפי תושבים.

==קישורים חיצוניים==
* [http://www.bbc.com/news/world-middle-east-37598413 Yemen's rebel funeral hall attack 'kills scores'], באתר ה-BBC, 9 באוקטובר 2016
* [http://www.israelhayom.co.il/article/418543 תימן: יותר מ-300 בני אדם נפגעו בהפצצה], ישראל היום, 8 באוקטובר 2016
* 
* ערן זינגר, [http://www.iba.org.il/bet/?entity=1187448&type=1&topic=0&page=0 תימן: עשרות הרוגים בתקיפה אווירית נגד המורדים השיעים], אתר רשת ב' של קול ישראל, 8 באוקטובר 2016
* 
* 

==הערות שוליים==

קטגוריה:קרבות ומבצעים אוויריים
קטגוריה:מלחמת האזרחים בתימן (2014 ואילך)
קטגוריה:צנעא
קטגוריה:ערב הסעודית: צבא וביטחון
קטגוריה:2016
קטגוריה:הפצצות
קטגוריה:שנות ה-2010 בתימן
רוטולים

רוטולים (ברוטולית - "Myhabyr"; ברוסית - "Рутулы") הם קבוצה אתנית המרוכזת בדרום דאגסטן, וגם בצפון-מערב אזרבייג'ן. הקבוצה דוברת שפה משלה, השפה הרוטולית. כיום משויך השם לקבוצה האתנית הדוברת רוטולית ומרוכזת בעיקרה בדאגסטן ובאזרבייג'ן. דתם של הרוטולים היא האסלאם הסוני.

רוב הרוטולים מתגוררים באזרבייג'ן ובדאגסטן (רפובליקה המהווה חלק מהפדרציה הרוסית). מספרם הכולל של הרוטולים הוא כ-55,000-60,000. חציים מתגוררים באזרבייג'ן. היתר מתגוררים בארצות שונות בקווקז, במזרח אירופה, וקיימת פזורה לזגינית גם במזרח התיכון ובארצות הברית. במהלך מלחמת הקווקז חלק מהרוטולים עזבו את אזור ועברו לתחומי האימפריה העות'מאנית. כתוצאה מכך הם מתוגררים כיום בטורקיה ובסוריה. הסופרת הסורית אולפת אל-אידליבי היא ממוצא רוטולי.

יש המתעדים את ההיסטוריה של הרוטולים החל מימי ממלכת אלבניה הקווקזית. ב-323 לפנה"ס לחמו רוטולים לצד אלכסנדר הגדול בקרב קווקמל. ב-55 לפנה"ס לחם המצביא הרומי פומפיוס נגד "אלבנים" ובהם רוטולים וחברי קבוצות אתניות אחרות.

== קישורים חיצוניים ==

* [https://web.archive.org/web/20170307120150/http://www.rutulia.com/ rutulia.com] — אתר לאומי Rutul

קטגוריה:דגסטן: קבוצות אתניות
קטגוריה:עמים קווקזיים
תרמורגולציה

מצלמה תרמית]]
תרמורגולציה היא היכולת של אורגניזם לשמור על טמפרטורת גוף בגבולות מסוימים, גם כאשר טמפרטורת הסביבה שונה מאוד. Thermoconforming, לעומת זאת, היא הסתגלות האורגניזם לטמפרטורת הסביבה, כך שזו זהה לטמפרטורת הגוף ובכך נמנע הצורך בויסות חום הגוף. תרמורגולציה פנימית היא תהליך הומאוסטטי: תהליך הפועל לשמירת סביבה פנימית יציבה, למרות השינויים שחלים בסביבה החיצונית (המחקר של תהליכים כאלה בזואולוגיה נקרא Ecophysiology). מצב בו עולה הטמפרטורה הפנימית מעל לטווח הנורמלי מכונה מכת חום. המצב ההפוך, כאשר טמפרטורת הגוף יורדת מתחת לנורמה מכונה היפותרמיה.

חיות מסוימות מסוגלות להיכנס לתרדמת בה התרמורגולציה מאפשרת לטמפרטורה הפנימית לרדת באופן זמני לצורך שימור אנרגיה. לדוגמה תרדמת דובים ו"נמנום" בעטלפים וכיסאים קטנים.

== סיווג בעלי חיים על ידי מאפיינים תרמיים ==
=== אנדותרמיה לעומת אקטותרמיה ===
תרמורגולציה באורגניזם מבוצעת במגוון דרכים הנעות על הספקטרום בין אנדותרמיה לאקטותרמיה. באנדותרמיה האורגניזם מייצר את רוב החום באמצעות תהליכי חילוף חומרים, והם מכונים בשפה המדוברת בעלי דם חם. יצורים אקטותרמיים משתמשים במקורות חום חיצוניים לווסת טמפרטורת הגוף. הם מכונים בשפה המדוברת בעלי דם קר, למרות העובדה שטמפרטורת הגוף שלהם לעיתים דומה מאוד לטמפרטורת הגוף של בעלי דם חם.

=== קירור אקטותרמי (בעלי דם קר) ===
*אידוי:
**התאדות של זיעה, נוזלי גוף אחרים.
*הסעה:
**הגדלת זרימת הדם אל שטח הגוף למקסום אובדן החום.
*הולכה:
**איבוד חום על ידי מגע בשטח קר. למשל:
***שכיבה על קרקע קרה.
***טבילה במים כגון נהר, אגם או ים.
***כיסוי הגוף בבוץ קר.
*קרינה:
**איבוד חום על ידי הקרנתו מן הגוף.

=== חימום אקטותרמי או צמצום איבוד חום (בעלי דם קר) ===
*הסעה:
**טיפוס לעצים גבוהים יותר, רכסים, סלעים.
**כניסה למים או משב אוויר חמים יותר.
**בניית מבנה מבודד כמו קן או מחילה.
*הולכה:
**שכיבה על קרקע חמה
*קרינה:
**שכיבה בשמש (חימום בדרך זו מושפע על ידי זווית הגוף ביחס לשמש).
**קיפול העור כדי להפחית את החשיפה.
**הסתרת משטחים גדולים כגון כנפיים. (במידה והסביבה קרה)
**חשיפת משטחים גדולים כגון כנפיים. (במידה והסביבה חמה)
*בידוד:
**שינוי צורה כדי לשנות את יחס פני השטח/נפח.
**ניפוח הגוף.

=== הומיאותרמיות לעומת פוקילותרמיות ===
המונחים הומיאותרמיות ופוקילותרמיות מתייחסים ליציבות חום הגוף הפנימי. רוב האורגניזמים האנדותרמיים הם הומיאותרמים, כמו יונקים. עם זאת, בעלי חיים בעלי בחירה אנדותרמית (facultative endothermy) כמו חלק מהנחשים הם לעיתים קרובות פוקילותרמיים, כלומר הטמפרטורה שלהם יכולה להשתנות במידה ניכרת. רוב הדגים הם אקטותרמיים, מכיוון שרוב החום שלהם מגיע מן המים שמסביב. עם זאת, כמעט כל הדגים הם פוקילותרמיים.

==קישורים חיצוניים==

* 
* 

*
קטגוריה:פיזיולוגיה
ואדי א-ניס

ואדי א-ניס (בערבית: واد النيص) הוא כפר ערבי בנפת בית לחם, השוכן כחמישה ק"מ דרומית לעיר בית לחם. לפי הלשכה הפלסטינית המרכזית לסטטיסטיקה, חיים בעיירה 772 תושבים, נכון ל-2007. רובם בני חמולת אבו חאמד.
==מיקום==
ואדי א-ניס ממוקם על גבעה בגובה של כ-900 מטר מעל פני הים, כ-500 מטר מזרחית לשכונת הרימון בהתנחלות אפרת. רבים מתושבי הכפר עבדו כפועלי בניין באפרת. עד שנות ה-90 של המאה ה-20 חסר היישוב מים זורמים וחשמל.

בנובמבר 2006 החלה בניית גדר ההפרדה על אדמות הכפר והכפרים הסמוכים אל-מעסרה, אום סלמונה, וג'ורת א-שמעה. לצורך בניית גדר ההפרדה הופקעו 3,500 דונם מאדמות הכפרים.

תושבי ואדי א-ניס מקיימים קשרים עם תושבי ההתנחלות הסמוכה אפרת. רב היישוב, הרב שלמה ריסקין, נהג לבקר בכפר בחתונות, והמוכתר של ואדי א-ניס ביקר אצל ריסקין כאשר ישב שבעה. לדברי ראש מועצת אפרת, תושבי ואדי א-ניס ואפרת הפגינו יחד כנגד הקמת גדר בין היישובים ובשני מקרים הזהירו תושבי ואדי א-ניס את תושבי אפרת מפני חוליות מחבלים. תושבי אפרת מסייעים לתושבי ואדי א-ניס בשירותי רפואה, תרופות, מים ועזרה בשיפוץ קווי מים, וחלק מתושבי ואדי א-ניס עובדים באפרת. בשנת 1999 הוקם בשיתוף פעולה של אפרת וואדי א-ניס, גן ילדים ומרכז רפואי לילדים, עבור התושבים של שני היישובים. גמ"ח בגדים של אפרת מספק בגדים גם לתושבי ואדי א-ניס.

==ספורט==

בשנת 1984, תושב הכפר יוסוף אבו חאמד ו-12 בניו הקימו קבוצת כדורגל שתייצג את הכפר בליגה הפלסטינית וקראו לקבוצה "הנשרים הכחולים". בתקופת האינתיפאדה הראשונה הופסקה תחרות הליגה הפלסטינית למשך חמש שנים, אך הקבוצה והמשיכה להתאמן ולהתפתח. בשנת 2000, הדהימה הקבוצה בניצחון בגביע פלסטין, הקבוצה התפרסמה והצליחה לממן את בניית בית הספר והמסגד בכפר, ולהביא חשמל לתושביו. למרות המעבר של ליגת העל הפלסטינית למתכונת מקצוענית החל מעונת 11–2010, בקבוצה משחקים עד היום בעיקר תושבי הכפר. נכון לשנת 2015, מתוך שנים-עשר האחים שייסדו אותה, שישה עדיין משחקים ופעילים בה, והשאר הם אחיינים ובני דודים. משחקי הקבוצה משודרים בשידור ישיר בטלוויזיה הפלסטינית.

הקבוצה משחקת באצטדיון אל-ח'דר המכיל 6,000 מושבים.

==קישורים חיצוניים==
* 
* [http://vprofile.arij.org/bethlehem/pdfs/VP/Wadi%20an%20Nis_vp_en.pdf Wadi an Nis Village Profile], המכון למחקר יישומי - ירושלים

==הערות שוליים==

קטגוריה:הרשות הפלסטינית: יישובים
קטגוריה:נפת בית לחם
קטגוריה:גדר ההפרדה
ז'אן דה שנטל

ז'אן דה שנטל (בצרפתית: Jeanne de Chantal; בשמה המלא ז'אן פרנסואז דה רבוטין הברונית דה שנטל; 22 בינואר 1572, דיז'ון, צרפת – 13 בדצמבר 1641, מולן צרפת) הייתה נזירה, בת אצולה צרפתייה, שיסדה מסדר של נזירות וקדושה של הכנסייה הקתולית.

==קורות חיים==
ז'אן פרנסס דה שנטל נולדה בדיז'ון ב-28 בינואר 1572. אביה בנינגה פרמיאו (Bénigne Frémyot) היה נשיא (président à mortier) הפרלמנט של בורגון, אמא נפטרה כשז'אן הייתה בת שנה וחצי.
בגיל 21 נישאה לברון דה שנטל וקיבלה תואר ברונית. לזוג נולדו 4 ילדים. הברון נהרג בתאונת צייד בשנת 1601, כשז'אן הייתה בת 28.

בתקופת התענית של שנת 1604 ז'אן פגשה את הבישוף של ז'נבה, פרנציסקוס הקדוש מסאל, שהטיף בכנסייה בדיז'ון. הבישוף הפך לרועה הרוחני שלה. בהשפעתו, ובתמיכת אחיה שהיה הארכיבישוף של בורז', עברה לאנסי והקימה שם קהילה של מסדר הביקור של מרים (Ordo Visitationis Beatissimae Mariae Virginis). למסדר התקבלו נשים שנדחו על ידי מסדרים אחרים מפאת גיל או בריאות לקויה. המסדר התפתח בקצב מהיר, ועד מותה של דה שנטל כבר כלל המסדר 86 מנזרים.

ביום שהוקדשה כבר היו במסדר 164 מנזרים.

==מותה וקבורתה==
דה שנטל נפטרה במולן ב-13 בדצמבר 1641. נקברה באנסי, במנזר הראשון שהקימה.

==הליך הקדשתה==
דה שנטל הוכרזה כמבורכת ב-21 באפריל 1751 על ידי האפיפיור בנדיקטוס הארבעה עשר והוכרזה כקדושה ב-16 ביולי 1767 על ידי האפיפיור קלמנס השלושה עשר.

יום החג שלה נחגג ב-12 באוגוסט.

==קישורים חיצוניים==

* [http://catholicsaints.info/butlers-lives-of-the-saints-saint-jane-frances-de-chantal-widow-and-abbess// ז'אן דה שנטל באתר CatholicSaints] 
* [http://www.santiebeati.it/dettaglio/30400/ ז'אן דה שנטל באתר santie beati] 
* 
* 

קטגוריה:נזירות המאה ה-17
קטגוריה:קדושות נוצריות
קטגוריה:קדושים נוצרים
קטגוריה:נשים במאה ה-16
קטגוריה:נזירות נוצריות
קטגוריה:ילידי 1572
קטגוריה:נפטרים ב-1641
חידון התנ"ך (מערכון)

חידון התנ"ך הוא מערכון פרודי נודע שכתבו אריק איינשטיין ואורי זוהר ומתאר את חידון התנ"ך המסורתי המתקיים ביום העצמאות, ובו משתתפים נציגים ממדינות שונות. את תפקיד המתחרים במערכון גילם איינשטיין ואת תפקיד המתורגמן גילם זוהר. לצדם השתתפו במערכון דורי בן זאב כשדרן ואורי גרוס כשופט.

המערכון שודר לראשונה במסגרת תוכנית הטלוויזיה "לול" ששודרה בטלוויזיה הישראלית ב-18 באוקטובר 1971. הוא חותם את אלבומו של איינשטיין, "יסמין", שיצא לאור בשנת 1972, ונכלל בסרט הקולנוע "לול", שיצא לאקרנים בשנת 1988, ובאלבום הכולל את פסקול הסרט.

עלילת המערכון היא שלב הגמר בחידון התנ"ך העולמי, שלב השאלה הזהה, שבה נמצאים שלושה מועמדים: הנציג השוודי, הסודני והישראלי (אשר דמותו מבוססת על הזוכה האמיתי יחיא אלשיך). השאלה היא "אחת עשרה פעמים נזכר בנביאים ראשונים ואחרונים המשפט "איש תחת גפנו ותחת תאנתו" היכן מוזכר הפסוק גֶּפֶן במובן גָּפֶן והיכן גָּפֶן במובן גֶּפֶן." במהלך הראיון רואים את המתרגמים של הנציגים מסתבכים עם השאלה ומנסים לתרגם עבור המתמודדים את השאלה כהלכה, ואילו השופטים נותנים את הניקוד על שום דבר בעיקרו. סופו של המערכון הוא במתמודד הישראלי, שנותן תשובה שלמה ומלאה וזוכה בחידון.

מהמערכון נבעו מטבעות לשון כגון "גֶּפֶן במובן גָּפֶן", "זמנך עבר!", "צ'מענו אותך!", "מה הוא קופץ?", "הוא לא חבשי הוא סודני" ו"הנבחן הבא!". במערכון חיקה זוהר את אחד משופטי חידון התנ"ך, ברוך בן-יהודה, באינטונציה ובמימיקה מדויקים.

==בתרבות==
המערכון הופיע כפרסומת לקופת הגמל "הגפן" של בנק דיסקונט בכיכובם של איינשטיין, זוהר ושיסל. 

==קישורים חיצוניים==
* [https://www.youtube.com/watch?v=lhB0Sx9a7LQ חידון התנ"ך], מתוך האלבום "יסמין", בערוץ YouTube של אריק איינשטיין

קטגוריה:הומור
קטגוריה:מערכונים
קטגוריה:אריק איינשטיין
קטגוריה:אורי זוהר
קטגוריה:חבורת לול
קטגוריה:יצירות משנת 1971
עונת 1981/1982 בבונדסליגה

עונת 1981/1982 הייתה העונה ה-19 של הבונדסליגה, שהיא הליגה הגרמנית הבכירה בכדורגל. העונה החלה ב-8 באוגוסט 1981 והסתיימה ב-29 במאי 1982.

ורדר ברמן, דרמשטאדט 98 ואיינטרכט בראונשווייג עלו מהליגה השנייה.

המבורג זכתה בתואר האליפות בפעם השנייה בתולדות המועדון.

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.

הליגה כללה 18 קבוצות. קבוצות שסיימו במקומות ה-17–18 ירדו בסוף העונה לבונדסליגה השנייה, ושלוש קבוצות עלו במקומן. הקבוצה שהגיע למקום ה-16 השתתפה במשחקי מבחן (מפגש כפול) עם קבוצה מהבונדסליגה השנייה שזכתה במקום השלישי.

דרמשטאדט 98, ודיסבורג ירדו לבונדסליגה השנייה. באייר לברקוזן שיחקה בסדרת משחקי מבחן נגד קיקרז אופנבך ונותרה בליגה הבכירה.

==כדורגלנים מצטיינים==
הורסט רובש (המבורג) שכבש 27 שערים זכה בתואר מלך השערים של הליגה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.
| המבורג (אלופה)
|34
|18
|12
|4
|95
|45
|50
|48||העפלה לגביע אירופה לאלופות
|-style="background: #97DEFF"
| 2.
| פ.צ. קלן
|34
|18
|9
|7
|72
|38
|34
|45||העפלה לגביע אופ"א
|-style="background: #FFFF75"
| 3.
| באיירן מינכן
|34
|20
|3
|11
|77
|56
|21
|43||זכייה בגביע הגרמניהעפלה לגביע מחזיקות הגביע
|-style="background: #97DEFF"
| 4.
| פ.צ. קייזרסלאוטרן
|34
|16
|10
|8
|70
|61
|9
|42||העפלה לגביע אופ"א
|-style="background: #97DEFF"
| 5.
| ורדר ברמן
|34
|17
|8
|9
|61
|52
|9
|42||העפלה לגביע אופ"א
|-style="background: #97DEFF"
| 6.
| בורוסיה דורטמונד
|34
|18
|5
|11
|59
|40
|19
|41||העפלה לגביע אופ"א
|-
| 7.
| בורוסיה מנשנגלדבך
|34
|15
|10
|9
|61
|51
|10
|40
|-
| 8.
| איינטרכט פרנקפורט
|34
|17
|3
|14
|83
|72
|11
|37
|-
| 9.
| שטוטגרט
|34
|13
|9
|12
|62
|55
|7
|35
|-
| 10.
| בוכום
|34
|12
|8
|14
|52
|51
|1
|32
|-
| 11.
| איינטרכט בראונשווייג
|34
|14
|4
|16
|61
|66
|5-
|32
|-
| 12.
| ארמיניה בילפלד
|34
|12
|6
|16
|46
|50
|4-
|30
|-
| 13.
| נירנברג
|34
|11
|6
|17
|53
|72
|19-
|28
|-
| 14.
| נקרלסרוהה
|34
|9
|9
|16
|50
|68
|18-
|27
|-
| 15.
| פורטונה דיסלדורף
|34
|6
|13
|15
|48
|73
|25-
|25
|-style="background:#FFCCCC;"
| 16.
| באייר לברקוזן
|34
|9
|7
|18
|45
|72
|27-
|25||משחקי מבחן
|- style="background:#FF8888;"
| 17.
| דרמשטאדט 98
|34
|5
|11
|18
|46
|82
|36-
|21||rowspan=2 align=right|ירדו ליגה
|- style="background:#FF8888;"
| 18.
| דיסבורג
|34
|8
|3
|23
|40
|77
|37-
|19
|}

==קישורים חיצוניים==
* [http://www.rsssf.com/tablesd/duit82.html נתונים מפורטים מאתר rsssf]
* [http://www.bdfutbol.com/en/t/tger1981-82.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-1981
קטגוריה:תחרויות כדורגל ב-1982
מורגן (סרט)

מורגן (באנגלית: Morgan או Morgan – A Suitable Case for Treatment) הוא סרט קומדיה בריטי משנת 1966 עם דייוויד וורנר וונסה רדגרייב בתפקידים הראשיים.

הבמאי הוא קרל רייס , התסריט נכתב על ידי דייוויד מרסר ומבוסס על סרט טלוויזיה בשם דומה משנת 1962.

זה היה אחד מתפקידיו הראשונים של דייוויד וורנר בקולנוע - תפקיד שקידם את הקריירה שלו וביסס את המוניטין שלו כמי שמגלם דמויות מעט מוזרות.

ונסה רדגרייב זכתה בפסטיבל הקולנוע בקאן בפרס השחקנית הטובה ביותר, והסרט היה מועמד בתחרות זאת לפרס דקל הזהב. בנוסף, היא גם הייתה מועמדת לפרס אוסקר לשחקנית הטובה ביותר וכן לפרס גלובוס הזהב לשחקנית הטובה ביותר - קומדיה או מוזיקלי. הסרט זכה בפרס באפט"א לקולנוע על העריכה והתסריט.

בסרט משולבים קטעים מסרטי "טרזן" ומהסרט "קינג קונג". הסרט הפך לסרט פולחן בממלכה המאוחדת.

==תקציר העלילה==
מורגן דלט (דייוויד וורנר) הוא אמן כושל ומתוסכל. לאמו יש מסעדת פיש אנד צ'יפס בדאון טאון בלונדון, והיא מחנכת אותו על ערכי המרקסיזם לקראת המהפכה העולמית ולוקחת אותו להתייחדות ליד קברו של קרל מרקס בבית הקברות הייגייט בלונדון.

היא כועסת עליו בגלל שהתחתן עם ליאוני (ונסה רדגרייב) שהיא מהמעמד החברתי הגבוה והמנצל.

ברוב עבודותיו של מורגן מופיע סמל הפטיש והמגל הקומוניסטי. הוא חי בעולם של פנטזיות ומושפע מסרטי טרזן ומגורילות בעיקר זאת מהסרט "קינג קונג". הוא מרגיש שאינו מאוזן מבחינה נפשית, ואומר לאמו כי הוא מקרה מתאים לטיפול פסיכיאטרי.

ליאוני בתחילה מחבבת את צ'ארלס על התנהגותו הילדותית והמשוחררת, אבל כעבור זמן היא מרגישה שאין הוא מתאים למעמדה החברתי וגם התנהגותו ביזרית. היא מתיידדת עם צ'ארלס נפיאר (רוברט סטיבנס), סוחר אמנות אמיד ובעל גלריה. לאחר הגרושים הוא מתרכז בהצקות לבני הזוג - מתפרץ לדירתם ומצייר את סמלי המגל והפטיש, מחבר את הדירה למערכת קולית ומשמיע קולות הפצצה ומניח שלד במיטתם. לאמה של ליאוני המתעבת אותו ורוצה להסגירו למשטרה, הוא שם מתקן מתחת למיטתה המתפוצץ בעת שהיא נשכבת עליה.

לבסוף בעזרת ידיד של אמו, ואלי (ארתור מולרד), הוא חוטף את ליאוני ממיטתה בהשראת הסרט "קינג קונג". הם מביאים אותה לאגם שם מדמה מורגן את עצמו כטרזן הקופץ למים להציל את ג'יין.

ליאוני מחולצת מהמקום על ידי הוריה ומורגן מובא למשפט ונאסר.

הוא משתחרר ביום חתונתם של ליאוני וצ'ארלס ומחליט להפריע לטקס, לובש את תחפושת הגורילה ומסתער על קהל המוזמנים הנכבד. פורצת מהומה והוא מצליח לבסוף להימלט מהמקום, עולה על אופנוע ודוהר כששוטרים רודפים אחריו. הוא מוצא את עצמו לבסוף בתוך ערימת זבל ומדמה שכל מי שהכיר אותו בעבר יורה עליו כדי להוציאו להורג.

לבסוף מאושפז מורגן במוסד פסיכיאטרי. הוא עוסק בשתילת פרחים בצורת מגל ופטיש. ליאוני מגיעה לבקרו. היא בהריון ולשאלת מורגן אם העובר שלו היא מחייכת ומנידה את ראשה בחיוב.

==קישורים חיצוניים==

* [https://www.youtube.com/watch?v=wxuOM_o-dWw קדימון לסרט מורגן 1966], באתר יוטיוב 
* [http://www.tcm.com/tcmdb/title/83979/Morgan-/ מורגן 1966], באתר TCM
* [https://filmvan.wordpress.com/2012/02/25/morgan-a-suitable-case-for-treatment-1966-cult-sixties-film-complete-with-mini-skirts-and-bernard-bresslaw/ מורגן-סרט פולחן של שנות ה-60], באתר film van

קטגוריה:ערכים שבהם תבנית בריטניקה אינה מתאימה
קטגוריה:סרטי 1966
קטגוריה:סרטי פולחן בריטיים
קטגוריה:סרטים באנגלית
קטגוריה:סרטי שחור-לבן בריטיים
קטגוריה:סרטי קומדיה בריטיים
F102 DKW

דגם F102
דגם F102
דגם F102
לוגו DKW ו- Auto Union

F102 DKW היא מכונית משפחתית שיוצרה על ידי חברת DKW במשותף עם חברת Auto Union הגרמנית, בין השנים 1963–1966. יוצרו 53,053 יחידות.

==היסטוריה דגם F102 DKW ==

ה-F102 DKW היה המודל האחרון שפותח לפני השתלטות קבוצת פולקסווגן על חברת Auto Union

דגם ה-F102 DKW גרם לחברה הפסדים ניכרים ודגם ה-DKW F102 תוכנן מחדש כדי להתאים מנוע ארבעה צילינדרים, ארבע פעימות, אשר פותח על ידי חברת מרצדס בנץ. בשלב זה מותג DKW ננטש בחודש מרץ 1966 והתחיל ייצור F103 אאודי.

==חברת המכוניות והאופנועים DKW==

דה-קה-וו: DKW) Dampf-Kraft-Wagen)

חברת DKW נוסדה ב-1916 כחברה לאביזרי קיטור ומכוניות קיטור. ב-1920 הייתה DKW יצרנית האופנועים הגדולה בעולם.

בשנת 1932, אוחדו אאודי, DKW, הורך וונדראר (Wanderer) לחברה אחת - אוטו אוניון AG) Auto Union). סמל החברה - ארבע טבעות שלובות נועד לסמן את איחוד בין ארבע החברות.

קונצרן הרכב הגרמני פולקסווגן רכש את החברה בשנת 1964.

==דגמי F102 DKW ==
* 2 דלתות
* 4 דלתות (יוצר משנת 1965)

==מפרט טכני ומידות==
* מנוע 4 צילינדרים, 2 פעימות בנפח 1,175 סמ"ק, בהספק של 60 כ"ס
* אורך הרכב - 4,280 מ"מ
* רוחב - 1,618 מ"מ
* גובה - 1,449 מ"מ
* בסיס גלגלים - 2,489 מ"מ
* משקל - 910 - 945 ק"ג

==ראו גם==
* F1 DKW
* F4 DKW
* F7 DKW
* DKW מונזה
* DKW Schnellaster
* F11 DKW / DKW F12
* DKW ג'וניור
* אאודי
* פולקסווגן

==לקריאה נוספת==
* [http://www.motorbase.com/vehicle/profile/dkw-f102/ דה-קה-וו F102] (אנציקלופדיית רכב)

== קישורים חיצוניים ==

קטגוריה:מכוניות משפחתיות
קטגוריה:דגמי מכוניות שהושקו ב-1963
קטגוריה:רכבי DKW
קטגוריה:כלי רכב גרמניים
מכון קרנגי למדע

מכון קרנגי למדע (באנגלית: Carnegie Institution for Science, מכונה לעיתים גם "מכון קרנגי הוושינגטוני" (Carnegie Institution of Washington) הוא ארגון אמריקאי, עצמאי, ללא מטרות רווח, לעידוד המחקר המדעי שנוסד על ידי אנדרו קרנגי בשנת 1902. כוונתו הייתה שהמוסד יהיה בית לאנשים יוצאי דופן - גברים ונשים בעלי דמיון ומסירות יוצאת דופן המסוגלים לעבוד בחוד החנית של תחומיהם. כיום, מדעני קרנגי עובדים בשש מחלקות מדעיות בחוף המערבי והמזרחי ומטה הארגון נמצא בוושינגטון. בשנת 2007 המכון אימץ את השם מכון קרנגי למדע.

תמיכה משמעותית מגיעה ממענקים פדרליים ותרומות פרטיות. מועצת נאמנים, המורכבת ממנהיגים בתחום העסקים, המדעים, החינוך והשירות הציבורי, מפקחת על פעילותה של קרנגי. לכל אחת משש המחלקות מנהל מדעי משלה המנהל את הפעולות היומיומיות, הנעזר על ידי צוות התמיכה. קרנגי מעורבת גם בחינוך ברמות הנמוכות.

כיום המכון עוסק בשישה תחומי המחקר הבאים המאורגנים בשש מחלקות מחקר:
* אסטרונומיה במחלקה למגנטיות כדור הארץ. בוושינגטון. ומצפי הכוכבים הנמצאים בפסדינה, קליפורניה ובמדבר אטקמה שבצ'ילה, שנוסדו בשנת 1904.
* מעבדה גיאופיזית – מדעי כדור הארץ והחלל (Earth and planetary science) במחלקה למגנטיות כדור הארץ. בוושינגטון די. סי ונוסדה בשנת 1905.
* אקולוגיה גלובלית במחלקה לאקולוגיה של אוניברסיטת סטנפורד, קליפורניה ונוסדה בשנת 2002 .
* גנטיקה וביולוגיה התפתחותית במחלקת לאמבריולוגיה בבולטימור מרילנד, נוסדה בשנת 1913 בצירוף המחלקה לאנטומיה באוניברסיטת ג'ונס הופקינס.
* המחלקה למגנטיות יבשתית – ממוקמת בוושינגטון די. סי. ונוסדה בשנת 1904 .
* בוטניקה במחלקה לביולוגיה של צמחים של אוניברסיטת סטנפורד, קליפורניה ונוסדה בשנת 2003 .

==קישורים חיצוניים==

* 

* 

קטגוריה:מכוני מחקר אמריקאיים
קטגוריה:מכוני מחקר רב תחומי
קטגוריה:וושינגטון די. סי.: ארגונים
עונת 1982/1983 בבונדסליגה

עונת 1982/1983 הייתה העונה ה-20 של הבונדסליגה, שהיא הליגה הגרמנית הבכירה בכדורגל. העונה החלה ב-17 באוגוסט 1982 והסתיימה ב-6 ביוני 1983. 

שאלקה 04, והרטה ברלין עלו מהליגה השנייה.

המבורג זכתה בתואר האליפות בפעם השנייה ברציפות ובפעם השלישית בתולדות המועדון. 

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. 

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

הרטה ברלין וקרלסרוהה ירדו לבונדסליגה השנייה. שאלקה 04 שיחקה בצמד משחקי מבחן נגד באייר אורדינגן, וגם ירדה ליגה לאחר שהפסידה.

==כדורגלנים מצטיינים==
רודי פלר (ורדר ברמן) שכבש 23 שערים זכה בתואר מלך השערים של הליגה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.
| המבורג (אלופה)
|34
|20
|12
|2
|79
|33
|46
|52||העפלה לגביע אירופה לאלופות
|-style="background: #97DEFF" 
| 2.
| ורדר ברמן
|34
|23
|6
|5
|76
|38
|38
|52||העפלה לגביע אופ"א
|-style="background: #97DEFF" 
| 3.
| שטוטגרט
|34
|20
|8
|6
|80
|47
|33
|48||העפלה לגביע אופ"א
|-style="background: #97DEFF" 
| 4.
| באיירן מינכן
|34
|17
|10
|7
|74
|33
|41
|44||העפלה לגביע אופ"א
|-style="background: #FFFF75" 
| 5.
| פ.צ. קלן
|34
|17
|9
|8
|69
|42
|27
|43||זכייה בגביע הגרמניהעפלה לגביע מחזיקות הגביע
|-style="background: #97DEFF" 
| 6.
| פ.צ. קייזרסלאוטרן
|34
|14
|13
|7
|57
|44
|13
|41||העפלה לגביע אופ"א
|- 
| 7.
| בורוסיה דורטמונד
|34
|16
|7
|11
|78
|62
|16
|39
|- 
| 8.
| ארמיניה בילפלד
|34
|12
|7
|15
|46
|71
|25-
|31
|- 
| 9.
| פורטונה דיסלדורף
|34
|11
|8
|15
|63
|75
|12-
|30
|- 
| 10.
| איינטרכט פרנקפורט
|34
|12
|5
|17
|48
|57
|9-
|29
|- 
| 11.
| באייר לברקוזן
|34
|10
|9
|15
|43
|66
|23-
|29
|- 
| 12.
| בורוסיה מנשנגלדבך
|34
|12
|4
|18
|64
|63
|1
|28
|- 
| 13.
| בוכום
|34
|8
|12
|14
|43
|49
|6-
|28
|- 
| 14.
| נירנברג
|34
|11
|6
|17
|44
|70
|26-
|28
|- 
| 15.
| איינטרכט בראונשווייג
|34
|8
|11
|15
|42
|65
|23-
|27
|-style="background: #FFCCCC" 
| 16.
| שאלקה 04 
|34
|8
|6
|20
|48
|68
|20-
|22||משחקי מבחן, ירדה ליגה
|- style="background:#FF8888;"
| 17.
| קרלסרוהה 
|34
|7
|7
|20
|39
|86
|47-
|21||rowspan=2 align=right|ירדו ליגה
|- style="background:#FF8888;"
| 18.
| הרטה ברלין 
|34
|5
|10
|19
|43
|67
|24-
|20
|}

==קישורים חיצוניים==
* [http://www.rsssf.com/tablesd/duit83.html נתונים מפורטים מאתר rsssf]
* [http://www.bdfutbol.com/en/t/tger1982-83.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-1983
קטגוריה:תחרויות כדורגל ב-1982
מחוזות גואם

מבחינה מנהלית גואם מחולקת ל-19 מחוזות (כפרים).

מפת מחוזות גואם
{| border="1" cellspacing="0" style="border-collapse:collapse;" class="wikitable sortable"
|-
! מס' !!שם !! שם בשפת המקור !! אוכלוסייה נכון לשנת 2020 !!שטח
|-
|1 || מחוז רמת אגנה|| Agana Heights|| 3,673|| 2.68
|-
|2 || מחוז אגט|| Hågat || 4,515 	|| 27.19
|-
|3 ||מחוז אסן-מאינה|| Asan-Maina || 2,011 || 14.35
|-
|4 ||מחוז גריגדה|| Barrigada || 7,956|| 21.96
|-
|5 || מחוז צ'לן-פאגו-אורדות|| Chalan-Pago-Ordot|| 7,064 || 14.73
|-
|6 || מחוז דדדו|| Dededo || 44,908|| 79.16
|-
|7 ||מחוז האגאטה|| Hagåtña || 943|| 2.33
|-
|8 ||מחוז אינאלאן|| Inalåhan ||2,317 || 48.82
|-
|9 || מחוז מנדילאו|| Mangilao|| 13,476 ||26.45
|-
|10 || מחוז מלסו|| Malesso || 1,604|| 16.39
|-
|11 ||מחוז מונגמונג-טוטו-מאיטה|| Mongmong-Toto-Maite || 6,380|| 4.79
|-
|12 ||מחוז פיטי|| Piti || 1,585|| 19.26
|-
|13 || מחוז סנטה ריטה-סומאי || Sånta Rita-Sumai|| 6,470||42.11
|-
|14|| מחוז סינג'אנה|| Sinajana || 2,611 || 2.20
|-
|15 ||מחוז טאלופופו|| Talofofo || 3,550|| 45.81
|-
|16 ||מחוז טמונינג|| Tamuning || 18,489 || 14.66
|-
|17 || מחוז הומטאק|| Humåtak|| 647||16.63
|-
|18 || מחוז ייגו|| Yigo || 19,339 || 91.71
|-
|19 ||מחוז יונה|| Yona || 6,298|| 52.53
|-
|}
==קישורים חיצוניים==

* [https://www2.census.gov/programs-surveys/decennial/2020/data/island-areas/guam/population-and-housing-unit-counts/guam-phc-table01.pdf מפקד אוכלוסין 2020]

*
גואם
אסילום

אסילום (מיוונית: άσυλα, בלטינית: asylum) היה מקום בעולם העתיק, אליו יכלו להימלט אנשים שחשו נרדפים או הזדקקו למקלט. מקומות אלו זכו לחסות ומיסוד דתי והתקיימו בעיקר במקדשים ומקומות פולחן. לעיתים היה צורך במגע פיזי עם המזבח או עם הפסל שבמקדש על מנת לזכות בהגנת האסילום.

==בהיסטוריה==
ה"אסילום" שימש כמקום מפלט עבור המבקשים לקבל סיוע והגנה מפני רדיפות ואפילו עבור פושעים: רדיפת אדם אל תוך האסילום והוצאתו משם נחשבו לפשע, גם אם אדם זה נדון למוות לפני כן והצליח להימלט.

מסופר על קילון ותומכיו שנמלטו למקדש באקרופוליס וכל עוד שהו בתוכו או היו קשורים לחבל שקצהו השני היה קשור לפסל היו מוגנים; כאשר הקשר של החבל נפרם, ראו בכך הוכחה שאינם בחסות האסילום ואישור להורגם. פלייסטואנאקס התגורר כ-19 שנים על הר ליקייאון בארקאדיה, בבית שחציו היה בתוך מקדש זאוס, וכך זכה לחסות האסילום. בנו, פאוסניאס, שנידון למוות על התחמקות מקרב עם תבאי, נמלט לטגאה ומצא מקלט במקדשה של אתנה, שם מת מוות טבעי.

במובן הרחב יותר, אסילום היה מקום שבשם קדושת הדת וקדושת המקדש היה אפשר לשמור בו רכוש וגם בתקופת מלחמה היה אסור להיכנס ולבזוז את הרכוש שבמקדש, הן את כלי הפולחן והן רכוש השמור בו. היו חריגים לכלל זה, וידועים מקרים שבהם כן נבזזו מקדשים (למשל ביזת בית המקדש על יד שישק הראשון, יואש, חזקיהו ונבוכדנצר השני).

מקדש הפייסטוס באתונה הרחיב את ההגנה גם לעבדים שסבלו מהתעללות מצד בעליהם: בעלים של עבד שהצליח למצוא מקלט במקדש היה חייב למכור את העבד לאדם אחר. חוק דומה חוקק ברומא על ידי אנטונינוס פיוס.

ברומא היה אסילום על גבעת הקפיטולין ובמקומות רבים נוספים. על פי טקיטוס (בספר 3 של האנלים), טיבריוס החליט לצמצם את מספר המקדשים שיכולים להיות אסילום כי הוא חשב שמספר גדול מדי יפריע לעשיית צדק וייתן מחסה גם לאלו שאינם ראויים למחסה.

הלמולד מבוזאו, בספר השני של הכרוניקה הסלאבית, פרק 61, מתאר אסילום במרחב הסלאבי, למשל במקדש האל פרובו שבחצי האי וגרלנד.

==ביהדות==
גם היהדות קידשה אסילום, הן ערי המקלט והן, במקרה של רוצח בשגגה אחיזה בקרנות המזבח.

תלמי השלישי העניק לבתי הכנסת שבמצרים מעמד אסילום.

==אסילום באוניברסיטאות==
אוניברסיטאות באירופה התאפיינו בחופש אקדמי במחקר ובהוראה, כמו גם חופש ביטוי ותנועה של רעיונות דרך הקמפוס. בנוסף, טענו האויברסיטאות להיותן אסילום ושטח אקס-טריטוריאלי ולפיכך כוחות שמירת הסדר הציבורי (משטרה) מנועים מלהיכנס לאוניברסיטאות אם לא קיבלו אישור מתאים מהנהלת האוניברסיטה. עיקרון זה נשבר בשנות ה-60 של המאה ה-20 בהפגנות הסטודנטים בצרפת כאשר שוטרים נכנסו לקמפוסים כמו ננטר והסורבון (בפעם הראשונה רק אחרי הזמנת הרקטור של אוניברסיטת פריז, ז'ן רוש, ובפעמים הבאות על דעת עצמם), בשנות ה-70 בארצות הברית כאשר שוטרים נכנסו לקמפוסים במהלך ההפגנות נגד מלחמת וייטנאם וטנק שפרץ לאוניברסיטה הטכנית הלאומית של אתונה ב-17 בנובמבר 1973.

==ראו גם==
*מקלט מדיני
*קו אסיון
*עיר מקלט

==הערות שוליים==

קטגוריה:העת העתיקה
F7 DKW

דגם F7 DKW 
דגם F7 DKW 
דגם F7 DKW, קבריולה, שנת 1937
דגם F7 DKW, ואן 
F7 DKW היא מכונית משפחתית קטנה שיוצרה על ידי חברת DKW וחברת Auto Union, בין השנים 1937–1938. יוצרו כ-80,000 יחידות.

==חברת המכוניות והאופנועים DKW==

דה-קה-וו: DKW (Dampf-Kraft-Wagen) נוסדה ב-1916 כחברה לאביזרי קיטור ולמכוניות קיטור. ב-1920 הייתה DKW יצרנית האופנועים הגדולה בעולם.

בשנת 1932 אוחדו אאודי, DKW, הורך ונדראר (Wanderer) לחברה אחת - אוטו אוניון AG (Auto Union). סמל החברה - ארבע טבעות שלובות נועד לסמן את איחוד בין ארבע החברות.

חברת פולקסווגן רכשה את החברה בשנת 1964.

==גרסאות F7 DKW==

* 2 דלתות
* 2 דלתות קופה קבריולה
* 2 דלתות קבריולה
* ואן

==מפרט טכני ומידות==

* מנוע 2 צילינדרים, 2 פעימות, 584 סמ"ק המפיק 13 כ"ס
* מנוע 2 צילינדרים, 2 פעימות, 692 סמ"ק המפיק 15 כ"ס
* תמסורת ידנית - 3 מהירויות
* אורך הרכב - 3,895 מ"מ
* רוחב - 1,480 מ"מ
* גובה - 1,500 מ"מ
* בסיס גלגלים - 2,610 מ"מ
* משקל - 750 ק"ג

==ראו גם==

* DKW מונזה
* F1 DKW
* F4 DKW
* F89 DKW
* DKW Schnellaster
* F11 DKW / DKW F12
* DKW ג'וניור
* F102 DKW
* אאודי
* פולקסווגן

== קישורים חיצוניים ==

קטגוריה:מכוניות משפחתיות
קטגוריה:דגמי מכוניות שהושקו ב-1937
קטגוריה:רכבי DKW
קטגוריה:כלי רכב גרמניים